Atsakome į gautus paklausimus dėl  Verslo ir investicijų skatinimo skaitmeninio įrankio sukūrimas VšĮ Rietavo turizmo ir verslo informacijos centrui 
1.Prašome patikslinti koordinačių sistemos reikalavimą: ar geoerdviniai duomenys turi būti importuojami LKS94 / EPSG:3346 formatu ir atvaizduojami web žemėlapyje EPSG:3857 formatu? Komisijos atsakymas. Geoerdviniai duomenys importuojami LKS-94 / EPSG:3346 formatu. Sistema automatiškai konvertuoja importuotus duomenis į vidinį formatą, tinkamą vizualizacijai žemėlapyje (GEO-11). Tiekėjas pasirenka konkrečią web žemėlapio technologiją ir projekciją — tai implementacijos sprendimas.

2. Prašome pateikti pavyzdinius Geoportal ZIP failus visiems privalomiems sluoksniams ir nurodyti privalomus atributų laukus. Komisijos  atsakymas. Pagal specifikacijos GEO-01 iki GEO-04 punktus, Geoportal ZIP failo pvz.( https://www.geoportal.lt/download/opendata/RC/RC_atviri_sklypai.zip)

3. Prašome patikslinti elektros tinklų infrastruktūros ir Telšių regiono ribų duomenų šaltinius, licencijas ir atsakomybę už jų pateikimą. Komisijos atsakymas. Tiekėjas turi pasiūlyti šaltinius savo pasiūlyme.

4. Ar savivaldybių svetainių naujienų importui bus pateikti RSS / Atom / JSON / XML šaltiniai, ar tiekėjas turi realizuoti HTML turinio nuskaitymą? Komisijos atsakymas. 
Pagal WEB-04 (Privalomas), sistema turi palaikyti RSS, Atom arba lygiaverčius turinio sindikatavimo formatus. Specifikacija nereikalauja HTML turinio nuskaitymo (scraping). Jei konkrečios savivaldybės svetainė neturi RSS - tai yra tiekėjo atsakomybė pasiūlyme nurodyti, kaip jis spręs importą iš to šaltinio.

5. Ar išorinių svetainių struktūros pasikeitimai garantiniu laikotarpiu laikomi integruotų išorinių sistemų pakeitimu, kurio tiekėjas nekontroliuoja? Komisijos atsakymas. Taip. Pagal GAR-EX-05, garantinė priežiūra netaikoma klaidoms, kurios atsirado dėl integruotų išorinių sistemų pakeitimų, kurių tiekėjas nekontroliuoja. Jei savivaldybė pakeičia savo svetainės struktūrą ir dėl to nustoja veikti importas - tai laikoma išorine aplinkybe. Tiekėjas atsako tik už tai, kad importo mechanizmas veikia teisingai pagal priėmimo metu esamą šaltinių struktūrą.

6. Prašome patikslinti 24 mėn. garantinės priežiūros reikalavimo santykį su specialiosiose sutarties sąlygose nurodytu „garantinis terminas – netaikoma“ ir sutarties galiojimu iki 5 mėn. Komisijos atsakymas. Garantinis laikotarpis 24 mėn., Tiekėjas Paslaugas įsipareigoja suteikti per 4 mėn. nuo sutarties įsigaliojimo dienos .

7. Ar tiekėjo teikiamas hostingas turi apimti visą 24 mėn. garantinį laikotarpį, ar tik sistemos sukūrimo ir paleidimo laikotarpį? Komisijos atsakymas. Tiekėjo Hostingas tik kūrimo ir paleidimo laikotarpiui,po sutarties įvykdymo sutarties rezultatas perkeliamas į perkančiosios organizacijos nurodytą Hostingą.

8. Ar pageidautini reikalavimai nebus laikomi pasiūlymo atmetimo pagrindu, jeigu tiekėjas jų atskirai nesiūlo? Komisijos atsakymas. Nebus. 

9. Dėl garantinės priežiūros termino ir SLA (prieštaravimas tarp dokumentų). 
Techninės specifikacijos 8 skyriuje (GAR‑01) nustatyta ne trumpesnė kaip 24 mėn. garantinė priežiūra su SLA terminais (8.4) ir paslaugų lygio rodikliais (8.11: prieinamumas ≥ 99 proc, reagavimas į kritines klaidas iki 4 darbo val., 24/7). Tuo tarpu Sutarties projekto Specialiųjų sąlygų 6.1 punkte garantinis terminas nurodytas „Netaikoma", paslaugų suteikimo terminas (4.1) – 4 mėn., o Sutarties trukmė (11.1) – ne ilgesnė kaip 5 mėn. Prašome patikslinti: a) koks faktinis privalomas garantinės priežiūros laikotarpis; b) ar 24 mėn. SLA įsipareigojimai (8.4, 8.11) įskaičiuotini į pasiūlymo kainą; c) jei garantinė priežiūra teikiama pasibaigus 5 mėn. sutarties terminui – kaip ji įforminama ir finansuojama. Atkreipiame dėmesį, kad pagal Bendrųjų sąlygų 1.3.1 dokumentų viršenybės taisyklę Techninė specifikacija turi viršenybę prieš Specialiąsias sąlygas, todėl šie punktai prašytini suderinti. Komisijos atsakymas. sutarties ir specifikacijos nuostatos suderintos: garantinis 24 mėn, sutarties terminas 4 mėnesiai. Garantinis laikotarpis prasideda nuo perdavimo akto pasirašymo, tiekėjas įsipareigoja teikti garantinę priežiūra visą laikotarpį, taigi teikiant pasiūlymą tiekėjas šią aplinkybę privalo įsivertinti.

10. Dėl pirminio kodo ir intelektinės nuosavybės perdavimo apimties. 
Techninės specifikacijos IP‑01 nustato teisių į specialiai šiam projektui sukurtą kodą perdavimą, o IP‑21 ir IP‑22 numato, kad tiekėjo bendro pobūdžio, ne šiam projektui sukurti komponentai lieka tiekėjo nuosavybe, suteikiant perkančiajai organizacijai neribotą neišimtinę licenciją. Kartu IP‑32 reikalauja perduoti „visą platformos pirminį kodą". Prašome patvirtinti, kad pirminio kodo ir autorinių teisių perdavimas (IP‑01, IP‑32, Bendrųjų sąlygų 15.1) taikomas specialiai šiam projektui sukurtai daliai, o tiekėjo naudojamai bazinei turinio valdymo platformai (sistemos branduoliui) pakanka IP‑22 numatytos neribotos neišimtinės licencijos, išlaikant tiekėjo teises pagal IP‑21. Komisijos atsakymas. (IP-01) - visos autorinės teisės perduodamos perkančiajai organizacijai. Tai apima visą custom funkcionalumą, sukurtą pagal specifikacijos reikalavimus. Tiekėjo bendro pobūdžio komponentai / bazinė platforma (IP-21, IP-22) - tiekėjas išlaiko autorinę teisę, bet privalo suteikti perkančiajai organizacijai neribotą, nemokamą, neišimtinę licenciją naudoti šiuos komponentus platformoje. Dėl pirminio kodo perdavimo (IP-32) - tiekėjas privalo perduoti visą platformos pirminį kodą, įskaitant bazinės platformos dalį. Tai būtina, kad perkančioji organizacija arba jos paskirtas kitas tiekėjas galėtų savarankiškai prižiūrėti, atnaujinti ir plėtoti sistemą. Kodo perdavimas nereiškia autorinių teisių perdavimo tai daliai, kuriai taikoma IP-21/IP-22 licencija - tai tik fizinis kodo prieinamumo užtikrinimas

11. Dėl automatinio turinio importo iš išorinių svetainių (WEB‑01). 
WEB‑01 (privalomas) reikalauja automatiškai importuoti naujienas iš 3.3.1 punkte nurodytų 7 šaltinių (savivaldybių, TVIC ir verslo centrų svetainių), o WEB‑04 nurodo RSS/Atom palaikymą. Dalis šaltinių gali neturėti struktūrizuotų RSS/Atom ar JSON/XML srautų. Prašome patikslinti, ar pakanka automatinį importą realizuoti tiems šaltiniams, kurie teikia struktūrizuotą srautą, o likusiems numatyti rankinį ar pusiau automatinį turinio kėlimą, ar privaloma užtikrinti automatinį importą iš visų šaltinių nepriklausomai nuo jų techninių galimybių. Komisijos atsakymas. Pagal WEB-04 (Privalomas), sistema turi palaikyti RSS, Atom arba lygiaverčius turinio sindikatavimo formatus. Specifikacija nereikalauja HTML turinio nuskaitymo (scraping). Jei konkrečios savivaldybės svetainė neturi RSS - tai yra tiekėjo atsakomybė pasiūlyme nurodyti, kaip jis spręs importą iš to šaltinio.


12. Dėl geoerdvinių duomenų koordinačių sistemos (GEO‑13). 
GEO‑13 nurodyta palaikyti koordinačių sistemą „LKS‑94 (EPSG:3857)". Atkreipiame dėmesį, kad LKS‑94 atitinka EPSG:3346, o EPSG:3857 yra „Web Mercator" projekcija. Prašome patikslinti, kuri koordinačių sistema reikalaujama ir kuria koordinačių sistema bus pateikti perkančiosios organizacijos teikiami Geoportal duomenys (GEO‑01–GEO‑06). Komisijos atsakymas. Geoerdviniai duomenys importuojami LKS-94 / EPSG:3346 formatu. Sistema automatiškai konvertuoja importuotus duomenis į vidinį formatą, tinkamą vizualizacijai žemėlapyje (GEO-11). Tiekėjas pasirenka konkrečią web žemėlapio technologiją ir projekciją — tai implementacijos sprendimas.

13. Dėl kokybės/aplinkos apsaugos vadybos sertifikatų kvalifikacijoje. 
III skyriaus pavadinime bei 52 ir 57.3 punktuose minimi kokybės ir (ar) aplinkos apsaugos vadybos sistemos standartai, tačiau kvalifikacijos reikalavimų lentelėje (13.1, 13.2) konkretus standartas (pvz., ISO 14001 ar ISO 9001) kaip privalomas reikalavimas nenustatytas. Prašome patvirtinti, ar tiekėjas privalo turėti tokį sertifikatą, ir jei taip – kokį, bei kokie dokumentai laikomi lygiaverčiais. Komisijos atsakymas. Netaikoma.

14. Dėl paslaugų suteikimo termino ir priėmimo procedūros santykio. 
Specialiųjų sąlygų 4.1 nustato 4 mėn. paslaugų suteikimo terminą, o 4.2 numato, kad pratęsimas netaikomas. Kartu priėmimo procedūra (9.4) apima ne trumpesnį kaip 10 darbo dienų UAT (TEST‑28) bei trūkumų šalinimo ir pakartotinio testavimo ciklą. Prašome patikslinti, ar 4 mėn. terminas skaičiuojamas iki sistemos pateikimo priėmimui, ar iki galutinio priėmimo akto pasirašymo (įskaitant UAT ir trūkumų šalinimą). Komisijos atsakymas. Į sutarties terminą įeina visi terminai (įskaitant trūkumų pašalinimą  ir testavimą). 

15. Dėl pirkimui skirtų lėšų. 
Pasiūlymas, viršijantis pirkimui skirtas lėšas, būtų atmestas (51.4, 57.4), tačiau ši suma pirkimo dokumentuose nenurodyta. Prašome, jei įmanoma, nurodyti pirkimui skirtų lėšų sumą arba numatomą pirkimo vertę. Komisijos atsakymas. Lietuvos Respublikos viešųjų pirkimų įstatymas nenustato pareigos pirkimo dokumentuose nurodyti pirkimui skirtų lėšų sumos ar numatomos pirkimo vertės. Atsižvelgiant į tai, ši informacija nėra viešinama.
